Trei zodii vor trece printr-o suferință profundă la finalul lui mai 2024, din cauza rupturilor ce se vor produce în relațiile amoroase. Unii nativi vor trăi dezamăgirea vieții, însă asta se va întâmpla din cauză că au forțat lucrurile. Alții pur și simplu vor fi neputincioși în fața deciziilor partenerilor.
Fecioară. Îți este greu să crezi, citind aceste rânduri, că trebuie să treci din nou prin asta, însă nimic nu poate schimba faptul că va trebui să confrunți realitatea. Persoana pe care o iubești atât de mult și cu care ai petrecut momente deosebite va dori să se despartă de tine.
Că este o decizie bruscă sau analizată de mult timp, nici nu contează, fiindcă partenerul sau partenera ta nu va renunța la ce a hotărât deja. Ce vei ajunge să constați este că persoana pe care ai iubit-o a ajuns într-o situație din care nu mai poate fi „salvată”.
Așa că, singurul lucru pe care-l vei putea face la finalul lunii mai, va fi să o lași să plece, fiindcă aceasta îi este dorința. Nu ți-ai dorit asta și nici nu ți-ai planificat, însă este un moment pe care trebuie să-l trăiești. Vei trece peste asta, să știi!
Taur. Vei trăi dezamăgirea vieții tale, spun astrologii. Partea cea mai grea pentru tine va fi să accepți, la un anumit nivel, că tu ai fost cel care a insistat ca povestea de iubire să se manifeste, ceea ce înseamnă că știai, cumva, că nu ești extrem de dorit de cealaltă persoană. A fost nevoie de multe insistente…
Deși, în mintea ta, ești întotdeauna bine intenționat, vei ajunge în punctul în care vei conștientiza că nu toți oamenii trebuie să meargă pe calea ta. Iubirea nu poate fi forțată. O simți sau nu o simți. Nu poți iubi puțin sau mult. Doar iubești, spun astrologii. Trebuie să trăiești această lecție pentru a o învăța.
Pești. Persoana cu care formezi în prezent un cuplu se va despărți de tine la finalul lunii mai 2024. Acest lucru trebuie să se întâmple, fiindcă nu este fericită alături de tine. Este adevărat că ții foarte mult la ea, însă la rândul său trăiește viața unui om cu sentimente reprimate.
Relația prezentă va trebui să se rupă, fiindcă altfel, în timp, te va secătui și pe tine de energie. Chiar dacă durerea va fi mare, fiindcă sentimentele sunt profunde, este una necesară pentru a face loc vieții să aducă omul potrivit înaintea ta. Ai nevoie disperată de a te reface, după această relație.
Va trebui să spui adio, chiar dacă nu îți dorești acest lucru. Fii însă, încrezător, fiindcă viitorul arată mai bine decât ai putea fi tentat să crezi în această perioadă de suferință.